हर्षवर्धन ने वैज्ञानिकों से कोविड19 को नियंत्रित करने की दिशा में तेजी से समाधान तलाशने को कहा डॉ हर्षवर्धन ने जैव प्रौद्योगिकी विभाग (डीबीटी) और उसके स्वायत्त संस्थानों (एआई और उसके सार्वजनिक क्षेत्र के उपक्रमों) बीआईआरएसी तथा बीआईबीसीओएल द्वारा कोविड19 संकट से निपटने के लिए विशेष रूप से वैक्सीन तथा स्वेदशी रैपिड टेस्ट और आरटीपीसीआर नैदानिक किट विकसित करने की दिशा में की गई विभिन्न पहलों की समीक्षा की। उन्होंने कहा कि कम से कम छह तरह के टीकों पर काम चल रहा है जिनमें से चार पर शोध अंतिम चरण में है।